ddrg/super_eurlex huggingface dataset:
Úradný vestník L 027 , 04/02/1982 S. 0022 - 0023

Fínske špeciálne vydanie: Kapitola 7 Zväzok 2 S. 0192

Španielske špeciálne vydanie: Kapitola 07 Zväzok 3 S. 0038

Švédske špeciálne vydanie: Kapitola 7 Zväzok 2 S. 0192

Portugalské špeciálne vydanie Kapitola 07 Zväzok 3 S. 0038



Smernica Rady z 10. januára 1982, ktorou sa mení a dopĺňa prvá smernica Rady o vytvorení spoločných pravidiel pre určité druhy cestnej prepravy tovaru medzi členskými štátmi (82/50/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 75 ods. 1, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže určité typy prepravy, vyňaté zo systému kvót prvej smernice Rady z 23. júla 1962 [3], naposledy zmenenej a doplnenej smernicou Rady 80/79/EHS [4], by mali byť vyňaté i z každého systému povolení; keďže určité ďalšie typy prepráv môžu byť vyňaté zo systému kvót alebo povolení, PRIJALA TÚTO SMERNICU: Článok 1 1. "14. Preprava náhradných dielov námorných lodí a lietadiel. 15. Tranzit nenaloženého vozidla, používaného pre dopravu tovaru a určeného ako náhrada za vozidlo, ktoré sa stalo nepojazdným v inom členskom štáte, než v ktorom je registrované, a pokračovanie prerušenej jazdy odťahovacím vozidlom s oprávnením nepojazdného vozidla. 16. Preprava umeleckých diel a prác na výstavné alebo obchodné účely. 17. Príležitostná preprava objektov a materiálov na informačné účely a potreby publicity. 18. Preprava materiálu, rekvizít a zvierat z alebo na divadelné, hudobné, filmové alebo cirkusové predstavenie, výstavy alebo veľtrhy, alebo z, či na natáčanie rozhlasových, televíznych či filmových programov." 2. Príloha II k prvej smernici z 23. júla 1962 sa mení a dopĺňa takto: a) text bodu 2 je sa nahrádza takto "2. Preprava výrobkov určených ako zásoby pre námorné lode a lietadlá". b) body 3, 5 a 6 sa rušia. Článok 2 Členské štáty prijmú opatrenia potrebné na dosiahnutie súladu s touto smernicou najneskôr do 1. januára 1983. Komisiu informujú o týchto opatreniach najneskôr do 1. júla 1982. Článok 3 Táto smernica je adresovaná členským štátom. V Bruseli 19. Januára 1982 Za Radu predseda P. de Keersmaeker [1] Ú. v. ES C 327, 15.12.1980, s. 65. [2] Ú. v. ES C 138, 9.6.1981, s. 56. [3] Ú. v. ES 70 6.8.1962, s. 2005/62. [4] Ú. v. ES L 18, 24.1.1980, s. 23. --------------------------------------------------
Úradný vestník L 339 , 01/12/1982 S. 0055 - 0056

Španielske špeciálne vydanie: Kapitola 13 Zväzok 12 S. 0285

Portugalské špeciálne vydanie Kapitola 13 Zväzok 12 S. 0285

Fínske špeciálne vydanie: Kapitola 13 Zväzok 12 S. 0139

Švédske špeciálne vydanie: Kapitola 13 Zväzok 12 S. 0139



Smernica Rady z 22. novembra 1982, ktorou sa druhýkrát mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (benzén) (82/806/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže benzén je známy ako vysoko toxická látka, ktorá môže ovplyvniť centrálny nervový systém a krvotvorbu a vyvolať rakovinu a najmä leukémiu; keďže benzén sa okrem iného používa ako zložka pri výrobe niektorých hračiek, čo umožňuje, aby deti absorbovali benzén vdychovaním, požitím alebo pokožkou, a tým boli vystavované uvedenému nebezpečenstvu; keďže stanovenie maximálnej hraničnej hodnoty koncentrácie benzénu vo voľnom stave umožňuje vylúčiť uvedené nebezpečenstvo; keďže na benzén sa v niektorých členských štátoch vzťahujú predpisy; keďže sa tieto predpisy odlišujú, pokiaľ ide o podmienky jeho uvádzania na trh a používania; keďže tieto rozdiely predstavujú prekážku pre obchodovanie a majú priamy dopad na vytváranie a fungovanie spoločného trhu; keďže s cieľom odstrániť tieto rozdiely by sa mala doplniť príloha k smernici 76/769/EHS [4], naposledy zmenenej a doplnenej smernicou 79/663/EHS [5]; keďže Vedecký poradný výbor pre toxicitu a ekotoxicitu chemických zlúčenín doručil svoje stanovisko k tejto otázke, PRIJALA TÚTO SMERNICU: Článok 1 Do prílohy k smernici 76/769/EHS sa týmto dopĺňa tento nový bod: "5.BenzénCAS (Chemical Abstract Service Number) č. 71-43-2 | Nie je povolený v hračkách alebo súčastiach hračiek uvádzaných na trh, ak koncentrácia benzénu vo voľnom stave prevyšuje 5 mg/kg hmotnosti hračky alebo súčasti hračky." | Článok 2 Členské štáty prijmú potrebné opatrenia na dosiahnutie súladu s touto smernicou do 12 mesiacov od jej oznámenia. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 22. novembra 1982 Za Radu predseda U. Elleman-jensen [1] Ú. v. ES C 285, 4.11.1981, s. 2. [2] Ú. v. ES C 346, 31.12.1980, s. 95. [3] Ú. v. ES C 353, 31.12.1980, s. 31. [4] Ú. v. ES L 262, 27.9.1976, s. 201. [5] Ú. v. ES L 197, 3.8.1979, s. 37. --------------------------------------------------
Úradný vestník L 252 , 27/08/1982 S. 0001 - 0001

Fínske špeciálne vydanie: Kapitola 13 Zväzok 12 S. 0106

Španielske špeciálne vydanie: Kapitola 13 Zväzok 12 S. 0249

Švédske špeciálne vydanie: Kapitola 13 Zväzok 12 S. 0106

Portugalské špeciálne vydanie Kapitola 13 Zväzok 12 S. 0249



Smernica Komisie z 1. júla 1982, ktorá prispôsobuje technickému pokroku smernicu Rady 76/891/EHS o aproximácii právnych predpisov členských štátov týkajúcich sa elektromerov (82/621/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/891/EHS zo 4. novembra 1976 o aproximácii právnych predpisov členských štátov týkajúcich sa elektromerov [1] a najmä na tretí odsek jej článku 3, keďže podľa článku 3 smernice 76/891/EHS je potrebné preskúmať hodnoty najvyšších povolených chýb elektromerov pri prvotnom ciachovaní a prihliadnuť na získané skúsenosti a na výsledky dosiahnuté na medzinárodnej úrovni; keďže skúsenosti získané v tejto oblasti v rámci spoločenstva odôvodňujú, aby sa s konečnou platnosťou ponechali najväčšie dovolené odchýlky, ktoré už boli stanovené ako všeobecné hodnoty v prílohe k uvedenej smernici a ktoré sú prísnejšie ako hodnoty prijaté na medzinárodnej úrovni; keďže opatrenia uvedené v tejto smernici sú v súlade so stanoviskom Výboru pre prispôsobovanie smerníc, týkajúcich sa odstraňovania technických prekážok obchodu s meracími prístrojmi, technickému pokroku, PRIJALA TÚTO SMERNICU: Článok 1 Členské štáty, ktoré využili možnosť voľby podľa druhého odseku článku 3 smernice 76/891/EHS, zrušia takto prijaté opatrenia do 1. januára 1983. Ihneď o tom budú informovať Komisiu. Článok 2 Táto smernica je adresovaná členským štátom. V Bruseli 1. júla 1982 Za Komisiu Karl-Heinz Narjes člen Komisie [1] Ú. v. ES L 336, 4.12.1976, s. 30. --------------------------------------------------
Úradný vestník L 378 , 31/12/1982 S. 0057 - 0057

Fínske špeciálne vydanie: Kapitola 3 Zväzok 15 S. 0214

Švédske špeciálne vydanie: Kapitola 3 Zväzok 15 S. 0214



Smernica Rady z 21. decembra 1982 ktorá mení a dopĺňa smernice 64/432/EHS a 72/461/EHS, pokiaľ ide o určité opatrenia týkajúce sa slintačky a krívačky a vezikulárnej choroby ošípaných (82/893/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu [1] so zreteľom na stanovisko Hospodárskeho a sociálneho výboru [2] keďže smernica 64/432/EHS [3], naposledy zmenená a doplnená smernicou 82/61/EHS [4], stanovuje podmienky, ktoré majú byť splnené, pokiaľ ide o zdravie živého hovädzieho dobytka a ošípaných určených na obchod vo vnútri spoločenstva; keďže vzhľadom k vývoju slintačky a krívačky a vezikulárnej choroby ošípaných v spoločenstve, mali by sa na ďalšie obdobie zachovať opatrenia spoločenstva ustanovené v článkoch 4a a 4b smernice 64/432/EHS; keďže okrem toho, ak sa vyskytne slintačka a krívačka na obmedzenej časti územia členského štátu, musí sa zachovať právo uplatnenia daných ustanovení, ak je choroba zlikvidovaná; keďže smernica 72/461/EHS [5] naposledy zmenená a doplnená smernicou 81/476/EHS [6], stanovuje podmienky, ktoré majú byť splnené, pokiaľ ide o zdravie zvierat, ktorých mäso je určené na obchod vo vnútri spoločenstva; keďže vzhľadom k trendu slintačky a krívačky v spoločenstve mali by sa zachovať opatrenia spoločenstva ustanovené článkom 13 smernice 72/461/EHS, PRIJALA TÚTO SMERNICU: Článok 1 Smernica Rady 64/432/EHS sa týmto mení a dopĺňa nasledovne: 1. v prvom pododseku článku 4a, sa dátum "31. december 1982" nahrádza dátumom "31. december 1983"; 2. v článku 4b: a) v prvom a druhom pododseku sa dátum "31. december 1982" nahrádza dátumom "31. december 1983"; b) pridáva sa nasledovný odsek: "Tento článok sa naďalej uplatňuje na: i) členské štáty definované v úvodnej časti prvého odseku tam, kde sa vyskytla slintačka a krívačka na obmedzenej časti ich územia a bola zlikvidovaná; ii) členské štáty definované v bodoch A a B prvého odseku tam, kde sa slintačka a krívačka vyskytla na obmedzenej časti ich územia a bola zlikvidovaná." Článok 2 V článku 13 smernice 72/461/EHS sa dátum "31. december 1992" nahrádza dátumom "31. december 1983". Článok 3 Členské štáty uvedú do účinnosti všetky zákony, iné právne predpisy a administratívne opatrenia potrebné na zaistenie súladu s touto smernicou do 1. januára 1983. Článok 4 Táto smernica je adresovaná členským štátom. V Bruseli 21. decembra 1982 Za Radu predseda O. Møller [1] Stanovisko dorucené 17. decembra 1982 (zatial neuverejnené v úradnom vestníku). [2] Stanovisko dorucené 17. decembra 1982 (zatial neuverejnené v úradnom vestníku). [3] Ú. v. ES 121, 29.7.1964, s. 1977/64. [4] Ú. v. ES L 29, 6.2.1982, s. 13. [5] Ú. v. ES L 302, 31.12.1972, s. 24. [6] Ú. v. ES L 186, 8.7.1982, s. 20. --------------------------------------------------
Úradný vestník L 148 , 27/05/1982 S. 0047 - 0047

Fínske špeciálne vydanie: Kapitola 3 Zväzok 15 S. 0012

Španielske špeciálne vydanie: Kapitola 03 Zväzok 25 S. 0136

Švédske špeciálne vydanie: Kapitola 3 Zväzok 15 S. 0012

Portugalské špeciálne vydanie Kapitola 03 Zväzok 25 S. 0136



Smernica Komisie zo 6. mája 1982, ktorá mení a dopĺňa smernicu Rady 68/193/EHS o obchodovaní s materiálom na vegetatívne rozmnožovanie viniča (82/331/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 68/193/EHS z 9. apríla 1968 o obchodovaní s materiálom na vegetatívne rozmnožovanie viniča [1], naposledy zmenenú a doplnenú smernicou 78/692/EHS [2], a najmä na jej článok 17a; keďže uvedená smernica stanovuje podmienky týkajúce sa balenia materiálu na rozmnožovanie; keďže objavenie sa nových druhov balenia materiálu na trhu dovoľuje zmierniť uvedené podmienky a súčasne zachovať požadované záruky totožnosti; keďže zmienené podmienky by sa mali preto prispôsobiť novej situácii; keďže opatrenia ustanovené v tejto smernici sú v súlade so stanoviskom Stáleho výboru pre osivo a sadbu v poľnohospodárstve, záhradníctve a lesníctve, PRIJALA TÚTO SMERNICU: Článok 1 Smernica 68/193/EHS sa týmto mení a dopĺňa takto: 1. K bodu 1 tabuľky v prílohe III sa pridávajú tieto slová: "alebo ak sa používajú plastové sáčky obdobných balení, 50 alebo 100, pričom sa na ne nevzťahujú ustanovenia článku 10 ods. 1a". 2. K bodu 2 tabuľky v prílohe III sa pridávajú tieto slová: "alebo ak sa používajú plastové sáčky obdobných balení, 100, pričom sa na ne nevzťahujú ustanovenia článku 10 ods. 1a". Článok 2 Členské štáty prijmú s účinnosťou od 1. júla 1982 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom budú informovať Komisiu. Článok 3 Táto smernica je adresovaná členským štátom. V Bruseli 6. mája 1982 Za Komisiu Poul Dalsager Člen Komisie [1] Ú. v. ES L 93, 17.4.1968, s. 15. [2] Ú. v. ES L 236, 26.8.1978, s. 13. --------------------------------------------------
Úradný vestník L 032 , 03/02/1983 S. 0028 - 0028

Fínske špeciálne vydanie: Kapitola 15 Zväzok 4 S. 0120

Španielske špeciálne vydanie: Kapitola 15 Zväzok 4 S. 0083

Švédske špeciálne vydanie: Kapitola 15 Zväzok 4 S. 0120

Portugalské špeciálne vydanie Kapitola 15 Zväzok 4 S. 0083



Smernica Rady z 24. januára 1983, ktorou sa mení a dopĺňa smernica 78/176/EHS o odpade z priemyselnej výroby a spracovania oxidu titaničitého (83/29/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 100 a 235, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže Komisia mala ťažkosti predložiť v rámci lehoty stanovenej v článku 9 ods. 3 smernice 78/176/EHS [3] vhodné návrhy harmonizácie postupov pre postupné zníženie znečisťovania; keďže je preto nevyhnutné predĺžiť príslušnú lehotu, PRIJALA TÚTO SMERNICU: Článok 1 V článku 9 ods. 3 smernice 78/176/EHS sa veta "Programy uvedené v odseku 1 sa zašlú najneskôr do 1. júla 1980 Komisii, ktorá do 6 mesiacov od doručenia všetkých národných programov predloží Rade vhodné návrhy …" nahrádza vetou "Najneskôr 1. júla 1980 sa programy stanovené v odseku 1 zašlú Komisii, ktorá do 15. marca 1983 predloží vhodné návrhy Rade …". Článok 2 Táto smernica je adresovaná členským štátom. V Bruseli 24. januára 1983 Za Radu Predseda H. W. Lautenschlager [1] Ú. v. ES C 292, 8.11.1982, s. 101. [2] Ú. v. ES C 326, 13.12.1982, s. 1. [3] Ú. v. ES L 54, 25.2.1978, s. 19. --------------------------------------------------
Úradný vestník L 188 , 13/07/1983 S. 0015 - 0015

Španielske špeciálne vydanie: Kapitola 15 Zväzok 4 S. 0128

Portugalské špeciálne vydanie Kapitola 15 Zväzok 4 S. 0128

Fínske špeciálne vydanie: Kapitola 13 Zväzok 12 S. 0192

Švédske špeciálne vydanie: Kapitola 13 Zväzok 12 S. 0192



Tretia smernica Komisie z 29. júna 1983, ktorá prispôsobuje technickému pokroku prílohy II, III a V smernice Rady 76/768/EHS o aproximácii právnych predpisov členských štátov vzťahujúcich sa na kozmetické výrobky (83/341/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou 83/191/EHS [2], najmä na jej článok 8 ods. 2, keďže kvôli ochrane zdravia by sa malo zakázať používanie určitých zložiek ako farieb na vlasy; keďže p-diaminobenzén by sa mal preradiť z prílohy V do prílohy III; keďže opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, PRIJALA TÚTO SMERNICU: Článok 1 Smernica 76/768/EHS sa týmto mení a dopĺňa takto: 1. Do zoznamu v prílohe II sa pridáva nasledovné: "363. o-fenylendiamín a jeho soli 364. 4-metyl-m-fenylendiamín a jeho soli". 2. V prílohe III, časť 1, stĺpec b, znenie odkazu č. 8 sa nahrádza takto: "m-a p-fenylendiamíny, ich N-substituované deriváty a ich soli; N-substituované deriváty o-fenylendiamínov [3] 3. V prílohe III, časť 1, stĺpec b, znenie odkazu č. 9 sa nahrádza takto: "Metylfenylendiamíny, ich N-substituované deriváty a ich soli [4] s výnimkou látky č. 364 v prílohe II". 4. V prílohe V sa ruší táto položka: "4. p-fenylendiamín a jeho soli," Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 1984. Okamžite o tom budú informovať Komisiu. Článok 3 Táto smernica je určená členským štátom. V Bruseli 29. júna 1983 Za Komisiu Karl-Heinz Narjes člen Komisie [1] Ú. v. ES L 262, 27.9.1976, s. 169. [2] Ú. v. ES L 109, 26.4.1983, s. 25. [3] Ú. v. ES L 262, 27.9.1976, s. 169.". [4] Ú. v. ES L 262, 27.9.1976, s. 169. --------------------------------------------------
Úradný vestník L 091 , 09/04/1983 S. 0035 - 0035

Fínske špeciálne vydanie: Kapitola 3 Zväzok 16 S. 0071

Španielske špeciálne vydanie: Kapitola 03 Zväzok 27 S. 0129

Švédske špeciálne vydanie: Kapitola 3 Zväzok 16 S. 0071

Portugalské špeciálne vydanie Kapitola 03 Zväzok 27 S. 0129



Smernica Komisie zo 14. marca 1983, ktorou sa po mení a dopĺňa príloha k smernici Rady 79/117/EHS, ktorou sa zakazuje uvádzanie na trh a používanie výrobkov na ochranu rastlín, ktoré obsahujú isté aktívne látky (83/131/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/117/EHS z 21. decembra, ktorou sa zakazuje uvádzanie na trh a používanie výrobkov na ochranu rastlín, ktoré obsahujú isté aktívne látky [1], najmä na jej článok 6, keďže pokrok vedeckých a technických znalostí vyžaduje isté zmeny v prílohe k smernici 79/117/EHS; keďže sa zdá byť vhodné zrušiť istý počet dočasných výnimiek zo zákazov ustanovených v smernici, keďže menej nebezpečné ošetrenia sú už dostupné; keďže všetky členské štáty informovali Komisiu, že nemajú v úmysle alebo už nemajú v úmysle využívať tieto výnimky; keďže sa zdá byť vhodné pridať do zoznamu zakázaných aktívnych látok zlúčeninu organického chlóru toxafén, keďže jeho používanie je pravdepodobne škodlivé pre zdravie ľudí a živočíchov a taktiež má neuvážlivý negatívny vplyv na životné prostredie; keďže Komisia ohľadom tejto zlúčeniny konzultovala Vedecký výbor na pesticídy; keďže opatrenia ustanovené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 Príloha k smernici 79/711/EHS sa týmto mení a dopĺňa nasledovne: 1. V časti A, "Zlúčeniny ortuti": a) v odseku 4, "Alkylové zlúčeniny ortuti" , sa text pododsek a) nahradzuje nasledovne: "Máčanie zemiakových semien"; b) v odseku 5, "Alkoxyalkylové a arylové zlúčeniny ortuti": aa) pododsek a) sa vymaže; bb) pododseky b), c) a d) sa premenujú na a), b) a c). 2. V časti B, "Stále chlórové organické zlúčeniny": a) v odseku 1, "Aldrín" , sa text pododseku a) nahradzuje nasledovne: "Ošetrenie pôdy proti Otiorrynchus v škôlkách a záhonoch okrasných rastlín"; b) v odseku 4, "DDT", sa rušia pododseky a), b), c) a e); c) v odseku 7, "Heptachór", sa vymaže text v stĺpci 2; d) v stĺpci 1 sa po odseku 8 doplní nasledujúci text: "9. Toxafén". Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. októbra 1984. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 14. marca 1983 Za Komisiu Poul Dalsager člen Komisie [1] Ú. v. ES L 33, 8.2.1979, s. 36. --------------------------------------------------
Úradný vestník L 091 , 09/04/1983 S. 0028 - 0028

Španielske špeciálne vydanie: Kapitola 07 Zväzok 3 S. 0161

Portugalské špeciálne vydanie Kapitola 07 Zväzok 3 S. 0161



Smernica Rady z 28. marca 1983, ktorou sa mení a dopĺňa smernica 68/297/EHS o štandardizácii opatrení týkajúcich sa bezcolného dovozu paliva v palivových nádržiach úžitkových motorových vozidiel (83/127/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 75 a 99, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže smernica 68/297/EHS [3] stanovila minimálne množstvo paliva v palivových nádržiach úžitkových motorových vozidiel, ktoré musí byť v rámci vnútorných hraníc spoločenstva oslobodené od cla; keďže uvedené množstvo paliva by sa malo zvýšiť, aby sa uľahčil prechod týchto hraníc, PRIJALA TÚTO SMERNICU: Článok 1 "1. S účinnosťou najneskôr od 1. júla 1984 členské štáty povolia bezcolný dovoz 200 litrov motorového paliva." Článok 2 Táto smernica je adresovaná členským štátom. V Bruseli 28. marca 1983 Za Radu predseda J. Ertl [1] Ú. v. ES C 155, 9.12.1974, s. 77. [2] Ú. v. ES C 142, 16.11.1974, s. 11. [3] Ú. v. ES L 175, 23.7.1968, s. 15. --------------------------------------------------
Úradný vestník L 332 , 28/11/1983 S. 0033 - 0036

Fínske špeciálne vydanie: Kapitola 7 Zväzok 3 S. 0099

Španielske špeciálne vydanie: Kapitola 07 Zväzok 3 S. 0175

Švédske špeciálne vydanie: Kapitola 7 Zväzok 3 S. 0099

Portugalské špeciálne vydanie Kapitola 07 Zväzok 3 S. 0175



Smernica Rady z 26. novembra 1983, ktorá mení a dopĺňa smernicu 65/269/EHS s cieľom štandardizácie niektorých pravidiel udeľovania povolení na prepravu tovaru cestnou dopravou medzi členskými štátmi a doplňujúca prvú smernicu Rady z 23. júla 1962 o vytvorení spoločných pravidiel pre určité druhy cestnej prepravy tovaru medzi členskými štátmi (83/572/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 75, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže zavedenie mnohostranných povolení pre cestnú prepravu v rámci spoločenstva by malo zabezpečiť zvýšenie efektívnosti tejto prepravy a teda i zvýšiť efektívnosť podnikov špecializovaných na túto prepravu, keďže smernica 65/269/EHS [4], naposledy zmenená a doplnená smernicou 73/169/EHS [5], by preto mala byť doplnená o tieto povolenia, keďže pravidlá prepravy tovaru v rámci spoločenstva by mali byť pokryté jedinou smernicou a že je preto nevyhnutné zmeniť a doplniť smernicu Rady z 23. júla 1962 [6], naposledy zmenenú a doplnenú smernicou 82/50/EHS [7], PRIJALA TÚTO SMERNICU: Článok 1 Smernica 65/269/EHS sa týmto mení a dopĺňa takto: 1. V prvom odseku článku 2 "alebo iné" je zrušené. 2. Nasledujúce odseky sa dopĺňajú do článku 2: "Povolenia udelené pre nákladnú prepravu pri sťahovaní podnikmi, špeciálne vybavenými po personálnej a technickej stránke na tento účel, sú platné pre prepravu medzi členskými štátmi a pre tranzit cez územia členských štátov. Táto preprava nepodlieha systému kvót. Toto ustanovenie sa nedotýka podmienok, za ktorých jednotlivé členské štáty udeľujú povolenie svojim vlastným štátnym príslušníkom." 3. Vzor povolenia je uvedený v prílohe, ktorá je pripojená k tejto smernici. Článok 2 Bod 4 prílohy II prvej smernice Rady z 23. júla 1962 sa týmto ruší. Článok 3 Členské štáty prijmú opatrenia potrebné na dosiahnutie súladu s touto smernicou do 1. januára 1984. Bezodkladne o tom informujú Komisiu. Článok 4 Táto smernica je adresovaná členským štátom. V Luxemburgu 26. októbra 1983 Za Radu predseda G. Moraitis [1] Ú. v. ES C 307, 24.11.1982, s. 4. [2] Ú. v. ES C 277, 17.10.1983, s. 161. [3] Ú. v. ES C 90, 5.4.1983, s. 1. [4] Ú. v. ES 88, 24.5.1965, s. 1469/65. [5] Ú. v. ES L 181, 4.7.1973, s. 20. [6] Ú. v. ES 70, 6.8.1962, s. 2005/62. [7] Ú. v. ES L 27, 4.2.1982, s. 22. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------